open-index/open-wikipedia-markdown huggingface dataset:
Снинскы рыбникы

**Снинскы рыбникы** суть рекреачнов областьов в регионѣ Горный Земплин, в околици мѣста Снина, около 3 км од его центра в долинѣ потока Быстра.

## Опис
Рекреачна область Снинскы рыбникы окружена Вигорлатскыма Верхами з циклотрасами и туристичныма ходниками. Ту зачинать ся пѣша туристична траса, значена модров значков на популарный Снинскый Камень (1006 м), одкаль мож ити дале ку озеру Морске око (618 м). Снинскый Камень и Морске око суть частьов ареала Вигорлатскый пралѣс, курто званого Вигорлат, записаного року 2007 до свѣтового природного наслѣдства UNESCO в категории *Карпатскы буковы пралѣсы и стары буковы лѣсы [[Нїмецько|Германии]]* (*Primeval Beech Forests of the Carpathians and the Ancient Beech Forests of Germany*). В тых лѣсах суть высше 240-рочны екземплары бука, потребуючы охрану.

В рекреачной области находить ся природне купалиско Снинскы рыбникы, котрое было в року 2010 выбудовано з трьох природных купалиск. То друге биокупалиско в Словакии з технологиов самоочищѣня воды з помочов ростлин и алг (водоростох). В року 2014 достало оцѣнѣня *Найлѣпшый туристичный объект [[Пряшівскый край|Пряшовского края]] (NAJ produkt cestovného ruchu Prešovského kraja)*. Купалиско мать три глубковы пасма — про малы дѣти (глубка 0.05 м – 0.4 м), про неплаваючых (глубка 1.1 м –1.5 м) и про плаваня (глубка 2.0 – 3.5 м), котра од неплавецкой оддѣлена молом. Басен, служачый на филтрацию и чищѣня воды, напущать ся з потоку  Быстра. В ареалѣ суть шпортовы игриска  и дѣтскы игриска.

Около купалиска ся находить кемп Автокемпинг Снина, котрый фунгуе каждорочно од 15. мая до 30. септембра. Понукать убытованя в хатках, шатрах и станованя на травнистых плохах.

В лѣтных мѣсяцьох в рекреачной области в амфитеатрѣ одбывають ся музичны и фолклорны фестивалы.  Понукать ся стравованя и убытованя.

## Приступ
* ходником зо Снины, час: ↑50 мин., ↓ 40 мин.
* за модров значков зо желѣзничной  штации  Snina, час: ↑ 30 мин., ↓ 20 мин.
* мѣстскым автобусом зо Снины  (Порядок руху)

## Фотогалерия
*Кликнѣть на образок про звекшѣня.*


Biokúpalisko Sninské rybníky 019.jpg|Биокупалиско Снинскы рыбникы в юлу
Biokúpalisko Sninské rybníky 003.JPG|Базен на филтрацию и чищѣня воды в биокупалиску 
Biokúpalisko Sninské rybníky 015.jpg|Цѣнник купалиска, од 1.6.2016
Sninský kameň 034.jpg|Туристична табличка и указовач на рыбникы на штации Снина
Sninský kameň 035.jpg|Выходиско пѣшой туристичной трасы на Снинскый Камень
Sninské rybníky 001.JPG|Амфитеатер в рекреачной области Снинскы рыбникы
Sninské rybníky 002.JPG|Рыбник з можностьов лапаня рыб под Снинскым Каменьом
Sninské rybníky 003.JPG|Готел Камеи в рекреачной области Снинскы рыбникы
Sninské rybníky 004.JPG|Автокемпинг в рекреачной области Снинскы рыбникы
Sninské rybníky 005.jpg|Цѣнник автокемпа Снина



## Одказы
* Снинскы рыбникы на туристичной мапѣ
* Биокупалиско Снинскы рыбникы, офиц. сайт
* Автокемпинг Снина, офиц. сайт
* Биокупалиско Снинскы рыбникы на Facebook-у

## Референции

Катеґорія:Туристика на Словеньску
Катеґорія:Купалиска и плаварнѣ
Прагматична санкция (1713)

**Прагматична санкция** (*лат.* pragmatica sanctio) — роспоряджѣня цѣсаря Карла VI. з дня 19. апрѣля 1713 о наслѣдованю трона в краинах Габсбургской монархии. 

## Цѣль Прагматичной санкции 1713 рока
Санкция была принята, понеже у императора и у его умершого старшого брата не было сына престолонаслѣдника. Подля того закона установив ся порядок, по которому наслѣдственны землѣ Габсбургох в припадѣ хыбѣня у императора сына переходили ку его дочерям, кедь они прийдуть на свѣт (иншак — ку дочерям его уже умерлого старшого брата (Императора Йозефа І.).

Санкция тыж гарантовала нераздѣлность наслѣдных земель Габсбургской монархии.

## Практичны резултаты
По смерти Карла VI. (20. октобер 1740) 23-рочна Мария Терезия, его дѣвка, стала ся пановницьов Габсбургской империи, але чекали на ню тяжкы бои за удержаня наслѣдства.    Хоть Карл VI. за живота устиг Прагматичну санкцию о наслѣдованю за женсков линиов  дати писомно прияти векшинов монархох Европы, прото але не признала ю Бавария. Дакотры иншы претенденты на австрийское наслѣдство тыж выступили з претензиями. Войну зачала Пруссия, котрой краль Фридрих ІІ. домогав ся Шлезии, на западѣ же ю поддержала Бавария и Франция. Баварскый курфюрст Карл Албрехт, заяв Прагу, дав ся коруновати за чешского краля, быв тыж едномыселно выбраный за цѣсаря Святой римлянской империии.

Война за австрийское наслѣдство закончила ся року 1748 з территориалныма утратами Австрии. Род Габсбургох удержав свое австрийское наслѣдство, але без Шлезии.

## Далша судьба династии
Од сопружества Марии Терезии и ей мужа, Франца Штефана Лотарингского (1736) зачала ся нова, Габсбург-Лотарингска, династия, послѣдным пануючым представительом котрой став ся Карл І. Габсбург (Карл Франц Йозеф фон Габсбург-Лотринген), пановавшый в роках 1916–1918. По Первой свѣтовой войнѣ Габсбургы стратили вшыткы титулы и наслѣдство.

## Жерела
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

## Референции

Катеґорія:История Австрии
Плаварня

**Плаварня** — водна ставба назначена про плаваня, тренинг, шпорт, шпортовы заводы и тому подобны цѣлѣ. 

## Закрытя
Плаварнѣ суть отворены (басен под голым небом), закрыты стрѣхов (по краях або цѣлком), або умѣщены во внутрѣ капиталных ставб. Проект плаварнѣ мать брати на огляд вытраты на нагрѣваня воды и освѣтлѣня. Отворены плаварнѣ росширены в теплых климатичных зонах и мають тыж минималны вытраты на свѣтло. Плаварнѣ зо стрѣхов суть главнѣ будованы як шпортовы басены, де стрѣха мать застачити векшый комфорт про кибицох, зрительох, тренерох, судьох. Закрыты плаварнѣ суть найдрагшы во выставбѣ и утримованю, росширены в тяжшых климатичных зонах.   

## Чищѣня и дезинфекция воды
В публичных плаварнях една з найважнѣйшых задач санитарна безвадность воды, котра ся досягне розличныма методами чищѣня и дезинфекции. Найчастѣйше ся хоснують яко хемичны дезинфектанты хлор у формѣ гипохлоритох, або бром. В сучасности тыж доставать популарность озонация, оксигенация. 

## Параметры плаварень
Плаварнѣ проектують векшинов з можностьов шпортового поужытя. Про шпортовы плаварнѣ платить норма довжкы 50 м (олимпийска довжка) або 25 м (векшинов закрыты, де олимпийску довжку не дозволить розмѣр будинка). Плаварня про олимпийскы заводы  (первый раз выставлена про игры року 1924) мать довжку 50 м и шырину 25 м. Глубина мать быти хоть лем 2 м, теплота воды 25–28 °C, а освѣтленость найменше 1500 лукс. Такы плаварнѣ мають на едном подовжном боку (або и на обох) трибуны.

## См. тыж
* Купалиско
* Снинскы рыбникы

## Референции

Катеґорія:Купалиска и плаварнѣ
Юрий Игнатков

**Юрий Игнатков**  *Ihnátkó György*,(*14. май 1840, Михаловцѣ, Земплин, Австрийска монархия — †14. септембер 1885, Лученець, регион Банска Быстриця, Австро-Мадярщина), педагог и новинарь русофилской и русино-русофилской ориентации, языко- и литературознатель.

## Биография
Высокошколске образованя достав на филозофичной факултѣ в Будапештѣ, по закончѣню котрой робив яко гимназиалный профессор в Будапештѣ, де выучовав латинскый, грецкый, русскый язык. В року 1866–1867 профессор на гимназии в Унгварѣ, в року 1867–1868 зась в Будапештѣ, в роках 1868–1876 в Левочи, в роках 1876–1885 в Лученци.  Подтримовав и пропаговав идеи панславизма. З той причины быв перемѣщованый на все новы мѣста роботы. Активно выступовав в пресѣ: *Слово* (Львов), *Вѣстникъ для русиновъ Австрійской державы* (Вѣдень), *Pesťbudinské vedomosti* (Будапешт). 

Быв активистом в *[[Общество св. Василія Великого|Обществѣ св. Василия Великого]]* и Матицѣ Словенской, сполуосновательом литературной новинкы Свѣт (1867).

## Научна робота
Написав статьи о славянскых языках, польской и российской литературах, котры публиковав переважно в фаховом часописѣ *Országos tanáregyleti közlöny* (1867–1868, 1874–1875). Статьи о русской и польской литературѣ публиковав в будапештскых часописах *Fővárosi Lapok* (1869) и *Pesti Napló* (1870). Писав о вплывѣ крестовых походох на културный розвой Европы, о взаимных звязях индоевропскых языкох. В року 1875 опубликовав штудии грецкой поезии, а року 1877 перву в Мадярщинѣ грамматику циганского языка *Cigány nyelvtan*.

## Жерела
* Paul Robert Magocsi. Chrbtom k horam. Dejiny Karpatskej Rusi a karpatských Rusínov. UNIVERSUM. Prešov, 2016. .
* Любиця Бабота: Ігнатков ЮрІй, Ігнатов. //Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. .
* Іван Поп: Ігнатков Юрій. //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010.  С. 251.
* Иван Поп: Игнатков Юрий. //Поп, И. Энциклопедия Подкарпатской Руси. Ужгород: Изд-во В.Падяка, 2001.  Сс. 185–186.

## Референции

Катеґорія:Русиньскы лінґвісты
Катеґорія:Русинскы литературознателе
Катеґорія:Русиньскы новинаре
Катеґорія:Русиньскы педаґоґы
Кирил Сабов

**Кирил Сабов**, *мад.* Szabó Cyrill, *русс.* Кирилл Сабов, (*28. август 1838, Ставное, жупа Унг Австрийска империя — †10. фебруар 1914, Кошицѣ, жупа Абов-Турня, Австро-Мадярщина) — русинскый педагог, выдаватель, народный дѣятель русофилской ориентации.

## Биография
Родив ся в священничой фамилии. Учив ся в Унгварской гимназии, в академии в Сатмарѣ. В рр. 1857–1860 учив ся теологию в духовной семинарии Барбареум в Вѣдню. Параллелно на Вѣденской универзитѣ штудовав славянску филологию. В роках 1862–1872 профессор русского языка, истории и землепису на Унгварской гимназии.
Грамматика Кирила Сабова (1865) за тридцять рокы было незмѣнным учебником в гимназиях не лем в Унгварѣ, але и в Левочи, Мараморош-Сигетѣ, Мукачовѣ, Пряшовѣ.
Быв активный член Общества Св. Василия Великого и еден час быв его предсѣдником (1870–1871).

В рр. 1863–1865 з гимназистами, слухателями курса русского языка, устроевав театралны постановкы. Понеже российскы авторы были в тот час заказаны, перекладовав и приспособльовав австрийскых и нѣмецкых.
 
В рр. 1867–1869 редаговав неполитичну новинку ''Свѣт'', и дале активно в ней сполупрацовав, аж покаль року 1871 старанями епископа Панковича новинка не была закрыта. Тогды зачав выдавати сатиричну новинку *Сова*, але наконець быв за свое русофилство и пропаганду панславизма перемѣщеный на пост профессора гимназии в Сегеду (1872). 

Ту в мадярском окружѣню, изолованый од русинского товаришства, занимав ся штудированьом южнославянскых языкох. Року 1879 зо здоровелных доводох достав дозвол вернути ся до Унгвару, одкы через даякый час одышов до Кошиць. Доконця одзыскав довѣру и было му ввѣрено цензорованя русинскых выдань.

## Выданя Кирила Сабова
* Грамматика письменнаго русскаго языка. (1865)
* Краткій сборникъ избранныхъ сочиненій въ прозѣ и стихахъ для упражненія въ русскомъ языкѣ. (1868)
* Асколд. Пиявиця. (*Брожура в едиции "Народное чтение"*, 1869)
* Асколд. Иван. (*Брожура в едиции "Народное чтение"*, 1869)

## Жерела
* Алмашій, Михайло. Русинська педагогічна енциклопедія. Ужгород, 2005. C. 236.
* Любиця Бабота. Сабов Кирило. // Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999.  С. 303. 
* Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. С. 674. 
* Недзѣльскій, Евгеній. Очеркъ карпаторусской литературы. Изданіе Подкарпаторусскаго Народопросвѣтительнаго Союза въ Ужгородѣ. Ужгородъ, 1932. Сс. 187–189.
* Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. 
* Евменій Ивановичъ Сабовъ. // Русскій народный календарь общества  на обыкновенныи годъ 1927. Подъ редакціею д-ра  Іосифа В. Каминскаго. Изданіе общества *Александра Духновича*. Ужгородъ. 1926. Сс. 85-94.

## Референции

Катеґорія:Русиньскы педаґоґы
Катеґорія:Русиньскы народны дїятелї
Зборовска памятна медаль

**Зборовска памятна медаль** (*чеш.* Zborovská pamětní medaile) – чехословацке военске вызнаменаня з Первой свѣтовой войны.

## Штатут вызнаменаня
Медаль установлена 13. мая 1947 в честь памяти и 30-роча битвы при Зборовѣ.

Медаль зостала установлена про вызнаменаня легионарьох Чехословацкой легии, котры брали участь в битвѣ при Зборовѣ 1-2. юла 1917.

## Носителе медали
Медаль удѣлена вшыткым живым участникам зборовской битвы, а тыж родинам падлых и недожившых участникох. Выимков до числа вызнаменаных  доданы заслужены вояци Первой Чехословацкой дивизии, до котрой належали три полкы, участны в битвѣ. Медаль достав тыж президент Чехословакии Едвард Бенеш.

## Опис медали
Медаль мать диаметер 35 мм, выготовлена з бронзы, патинованой на старе стрѣбро. 
На аверзѣ профиль  Томаша Гаррига Масарика в униформной легионарьской шилтовцѣ. По боках доокола профила президентске кредо «PRAVDA VÍŤEZÍ».

На реверзѣ три заставы чехословацкых полкох, участных в битвѣ. Под нима лаврова голузка, под котров по боках надписы «ZBOROV» и «1917 – 1947». 

Медаль завѣшена на стужцѣ ширкы  40 мм, ясночервеного колору, якый мали еполеты Чехословацкых легий. В серединѣ святогеоргийска стужка, лемована тонкыма бѣлыма смужками. Цѣла медальова стужка по боках мать узку чорну и бѣлу крайку. 

Автором проекта медали быв чешскый рѣзбарь Ярослав Гейдук (*чеш.*  Jaroslav Hejduk).

 На каждый день ествуе латка, обтягнута пантличков в колорах медальовой стужкы.

## См. тыж
* Битва при Зборовѣ (1917)

## Жерела
* Ludvík Sukeník, Vlastislav Novotný. Československá vyznamenání 1918–1948 cz. I. Hodonin: OBaZP servis, 1973, s. 49. 
* Zborov Commemorative Medal

## Референции

Катеґорія:Чехословацкы вызнаменаня
Катеґорія:Чехословацкы легии
Катеґорія:Перва свѣтова война
Купалиско

**Купалиско** — одповѣдне отворене мѣсто на водѣ або около воды, придатне про купаня, плаваня, иншы виды водной рекреации, руху и перебываня на воздуху и сонцю. 

## Природны купалиска
Природны купалиска суть такы, котры напущають ся зоз сосѣдных природных жерел, або суть прямо обладованы на берегах водных токох, або водоемох. Такы купалиска не суть лем означеным простором на березѣ и на водѣ, але выберають ся подля платных норм и суть застачены контролов якости воды, безпечности и чистоты, можностьов переоблѣканя, захранным  и контролуючым персоналом. Обычайно мають ай свои правила и суть платны.

Примитивны купалиска можуть быти провѣрены и вгодны про купаня и рекреацию мѣста на берегах, безплатны и без купалискового персонала, котры але мусять быти периодично утримованы и контролованы. 

## Биокупалиска
Биокупалиска суть природны купалиска, в котрых ся очищѣня воды релизуе биологичныма методами з помочов шпециалных базенох, де суть водны ростлины або организмы, чистячы воду. Очищена вода напущать ся до купалискового базену, а занечищена ся напумпуе до чистячого.  

## Выставлены купалиска
На тых мѣстах, де не суть достаточны жерела воды про природне напущаня, выставить ся базен з потребныма проектныма параметрами, котры ся напушать з водоводной сѣти. Купалисковы базены суть обычайно под голым небом и застачують природне окружѣня з достатком воздуха и сонця. До комплексу такого купалиска належать тыж закрыты ставбы, де суть шатнѣ, помѣщѣня розличных служб, санитарно-гигиеничны заряджѣня, служебны помѣщѣня административны, техничны и про персонал.

## См. тыж
* Плаварня
* Снинскы рыбникы

## Референции

* 

Катеґорія:Купалиска и плаварнѣ
73 до н. е.

## Подѣи
* В Капуи зачало ся Спартаково повстаня.

## Уродили ся

## Умерли

## Жерела и одказы
* 

## Референции
100 до н. е.

## Подѣи

## Уродили ся
12. юл — Гай Юлий Цезарь, римскый войводця и державник, де факто первый император.

## Умерли

01
44 до н. е.

## Подѣи
* 9. май — Октавиан Август став ся наступником забитого Юлия Цезаря, зыскавши на свою сторону 3000 його воякох и зачавши в Римѣ роздавати дары, обѣцяны в тестаментѣ Цезаря.

## Уродили ся

## Умерли
* 15. марец — Гай Юлий Цезарь, давноримлянскый войвода и пановник, писатель.

## Жерела и одказы
* **Хронология**: 

## Референции

057
Новинка Сова

**Новинка ''Сова*** — илустроваиа сатирична новинка [[русофил]]ского характера, выдавана в [[Ужгород|Унгварѣ]] и [[Будапешт]]ѣ од юла 1871. 

Перве число вышло [[2. юл]]а [[1871]] в [[Ужгород|Унгварѣ]]. За редактора и выдавателя быв означеный [[Виктор Кимак]]. Але фактичный выдаватель быв [[Еммануил Грабарь]].

==Предистория==
Межи членами [[Общество св. Василія Великого|Общества Св. Василия Великого]], дописователями [[Новинка Свѣтъ|новинкы Свѣт]], редактором котрой быв [[Виктор Кимак]], и в читательскых кругах настав розкол межи радикалныма [[русофил]]ами, котры подтримовали редактора и основнов массов читательства, прихыленых идеи умѣрености, неконфликтованя з властями державы и епархии.

[[2. фебруар|2. фебруара]]  [[1871]] на засѣданю [[Общество св. Василія Великого|Общества Св. Василия Великого]] [[Виктор Кимак]] быв одстраненый з поста редактора. 

==Нова новинка==
По одстранѣню од редакторства [[Виктор Кимак]] призвав группу русинскых писательох и публицистох ([[Анатолій Кралицькый|Анатолий Кралицкый]], [[Євґеній Фенцик|Евгений Фенцик]], [[Иван Силвай]], [[Кирил Сабов]]) до участи в новой сатиричной новинцѣ *Сова*, де продовжив нападати на [[епископ]]а и державну политику. В истории новинарства [[Мадярске кралевство|Мадярского кралевства]] се быв уникатный случай, коли публициста систематично нападав высше церковне веджѣня. По первом числѣ *Совы'' епископ домог ся од властника печатнѣ перестати з выпуском новинкы. Виктор Кимак продовжив выдавати новинку в Будапештѣ, де вышли еще четыри числа, покы новинку не заказали. 

Непознатым зостав автор ядовитых карикатур на епископа Панковича. Редактор Виктор Кимак по таком поворотѣ подѣй рѣшив за лѣпше емигровати до России, де зостав до конця живота.

## Жерела и одказы
* Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. С. 700.
* Недзѣльскій, Евгеній. Очеркъ карпаторусской литературы. Изданіе Подкарпаторусскаго Народопросвѣтительнаго Союза въ Ужгородѣ. Ужгородъ, 1932. Сс. 186–187.
* Поп, И. Энциклопедия Подкарпатской Руси. Ужгород: Изд-во В.Падяка, 2001. С. 346.
* “Сова”, №1, 1871 г., 20 июня – сатирическая газета, Унгвар

## Референции

Катеґорія:Русинскы новинкы
Моло

**Моло**  — гидротехнична ставба на морю, рѣцѣ або озерѣ, назначена про приставаня лодьох, човнох и/або  охрану акватории.  

## Етимология
Слово моло перебране з италианского языка (molo).  

## Опис
*Мола пристанны* ставлять ся там, де при берегу вода мѣлка, и лодѣ про то можуть пристати лем в оддалѣню, на оддаленом концю пристанного мола мать быти достаточна глубку воды, потребна про найвекшы лодѣ, плавлючы в одповѣдной акватории.  Пристанны мола можуть быти певны (выставены на днѣ),  плавлючы, або комбинованы.

*Мола охранны* мусять мати конштруктивну певность, достаточну на охрану од найвекшых прогнозованых прибойох, габовитости, леда и вѣтра. Охранны мола застачують спокойну воду в храненой акватории и вгодны можности про пристаня, выладованя и наладованя товара, насѣданя и высѣданя путуючых. 

## Интересны факты
При ставбѣ мола хоснують каменѣ штонайвекшого розмѣра: в Ню Йорку хосновали квадры вагов 100 тонн, в Даблину — аж 350 тонн, высота мола сягать 1,5–2 метры над найвысшым уровнем воды. Довжка мола може сягати километры. В Шербургу моло мать довжку 3712 м. 6. октобра 1989 в мексицком Прогресо отворили моло про приставаня найвекшых крузерох (вылетных океанскых лодьох), што мать довжку 6,5 км.

## Жерела
*   Ottův slovník naučný: illustrovaná encyklopaedie obecných vědomostí. 17 . Median – Navarrete.  V Praze, vyd. J. Otto.  1901. Cc. 530-531.

## Референции

Катеґорія:Водны ставбы
Катеґорія:Водный транспорт
Прогресо (Юкатан)

**Прогресо** (*исп.* Progreso) — портовый город в Мексику, штат Юкатан, административный центер муниципалиты Прогресо] Обывательство, подля списованя-2005, было 35519 особ.

## Полога
Город находить ся на сѣверном березѣ повострова Юкатан, 25 км на сѣвер од Мериды столицѣ штата Юкатан.

## История
Город был основаный Хуаном Мигуелем Кастро, подля декрету з дня 25. фебруара 1856 президента Мексика Игнасио Комонфорта.Главна туристична атракция — памяткы доколумбовой културы майя.

## Економика
Город жие з рыбного промысла, туристикы и контайнерового транспортованя. В року 1989 отворене нове пристанне моло довжков 6,5 км, способне до пристаня найвекшых лодьох. 

## Жерела и одказы
* 
* 

## Фотогалерея

Файл: Faro-progreso-mx.JPG |Маяк в Прогресо
Файл: Beach at Progreso, Yucatán.JPG |Плажа в Прогресо
Файл: Progreso, Yucatán (08).jpg | Плажова улиця
Файл:Carnival Freedom in Progreso Mexico.jpg|Крузер при молу в Прогресо


## Референции

Катеґорія:Населены пункты Мексика
Новосибирск

**Новосибирск** (до р. 1926 — **Ново-Николаевск**) — третий подля числа обывательох и тринадцятый подля площи город России.

Административный центер Сибирского федералного округа, Новосибирской области и Новосибирского района; город е центром Новосибирской агломерации. Торговый, дѣловый, културный, промысловый, транспортный и научный центер федералного вызнаму.

Число обывательох — 1 637 266 особ (2025).

## Полога
Город лежить над Новосибирскым водоемом, вытвореным преградов Новосибирской гидроелектрарнѣ на рѣцѣ Обь. Территория города, в границях городской межѣ, чинить 502,7 км².

## История
За датум заложѣня Ново-Николаевска (стара назва Новосибирска) ся поважуе 12. май 1893, коли зачала ся выставба моста через Обь, де мала пролячи Транссибирска магистрала. Статус города достав в року 1903.

В часѣ домовой войны в маю 1918 город быв заятый еднотков чехословацкой легии и  въедно з дакотрыма другыма городами сформовав Автономну Сибирску републику, котра продержала ся до конця рока 1919. Року 1926 достав Ново-Николаевск свою теперѣшну назву, Новосибирск.

В часѣ Другой свѣтовой войны Новосибирск став ся великым промысловым центром, куды быв евакуованый вызнамный военный промысел, и мав велику ролю в переломѣ хода войны. Напримѣр, во выробѣ нищителя Ил-16, а в далшы рокы значок Як (конштруктера Яковлева), денно ся зготовило 28–30 бойовых аеропланох, а за рокы войны выробили их понад 15 тысяч. В повоенный час в городѣ выробляли бойовый уран.  

18. мая 1957 уряд СССР постановив организовати в Новосибирску Сибирске оддѣлѣня Академии наук СССР.   

## Економика
Город е вызнамным промысловым центром, в промыслѣ занято понад 400 тыс. особ.
Подля обсягу економики, як вызначив Mc Kinsey Global Institute, в року 2010 грубый промысловый продукт Новосибирска чинив 15 млрд. доллары (15 тыс. доллары на едного обывателя).

Новосибирск — единкый город Сибири, што мать метро. Фунгуе од 28. децембра 1985 и мать днесь 13 штаций и метромост через рѣку Обь, рочно перевозить около 70 тыс. пассажерох.

Подля найновшых штудий, днесь Новосибирск практично утратив промыслову шпециализацию, намѣсто того розвивать динамично сектор служб, транспорт, логистику и науку.

## Референции

Катеґорія:Новосибирск
Катеґорія:Населены пункты России
Общероссийскый классификатор объектох административно-территориалного дѣлѣня (ОКАТО)

**Общероссийскый классификатор объектох административно-территориалного дѣлѣня** (**ОКАТО**) — часть *Единой системы классификации и кодованя технико-економичной и социалной информации Российской Федерации (ЕСКК)*. ОКАТО служить про автоматизоване спрацованя информации в штатистицѣ, економицѣ и другых сферах.
## Объекты классификации
Объектами классификации в ОКАТО суть:
* република;
* край;
* область;
* город федералного вызнаму;
* автономна область;
* автономный округ;
* район;
* город;
* городскый район, городскый округ;
* сѣдлиско городского типа;
* сельске сѣдлиско;
* село.

В классификаторѣ взята ерархична система классификации.

Первый уровень классификации включать объекты федералного вызнаму:
* република;
* край;
* область;
* город федералного вызнаму;
* автономна область;
* автономный округ, входячый в Россию.

Другый уровень классификации обсягуе:
* автономный округ, входячый в край або область;
* район републикы, края, области, автономной области, автономного округа, входячого в Россию, внутригородскый район, округ города федералного вызнаму;
* город републичного, краевого, областного подряджѣня;
* сѣдлиско городского типа краевого, областного подряджѣня;
* городскый округ.

Третий уровень классификации обсягуе:
* внутригородскый район, округ;
* город районного подряджѣня;
* сѣдлиско городского типа районного подряджѣня;
* сѣдлиско городского типа, входяче в городскый округ;
* сельске сѣдлиско.

До третього уровня классификации належать сельскы населены пункты.

## Штруктура номера
Номер ОКАТО может мати од 2 до 8 знакы (не села) або 11 знакы (села).

Контролне число (еден знак) може ся додавати до кода (9 знакы про 8-значный код).

Штруктура кода:
XX XXX XXX КЧ, де
* 1., 2. знакы — объекты первого уровня классификации;
* 3., 4., 5. знакы — объекты другого уровня классификации;
* 6., 7., 8. знакы — объекты третього уровня классификации;
* КЧ — контролне число.

Знак другого уровня классификации — Р1 (позиция 3) значить:
* 1 — автономный округ;
* 2 — район (в том числѣ внутригородскый), округ;
* 4 — город, сѣдлиско городского типа.

Знак третього уровня классификации — Р2 (позиция 6) значить:
* 3 — внутригородскый район, округ города;
* 5 — город, сѣдлиско городского типа;
* 8 — сельска рада.

## Примѣр
Код, напримѣр, Даурской сельской рады Забайкалского района Забайкалского края — 76 212 825 — штруктурно мать такы части:
* 76 (1. и 2. знакы) — код Забайкалского края;
* 2 (3. знак) —знак района (другый уровень классификации);
* 12 (4. и 5. знакы) — код Забайкалского района;
* 8 (6. знак) — знак сельской рады (третий уровень классификации);
* 25 (7. и 8. знакы) — код Даурской сельской рады.
ОКАТО сѣдлиска Даурия, належного Даурской сельской радѣ : 78 212 825 001 (11 знакы). 

## Одказы
* Официалный ресурс (pdf файлы).
* ОКАТО с можностьов гледаня за назвов або частьов номера в классификаторѣ.
* Найти код ОКТМО по ОКАТО

## Референции

Катеґорія:Росія
Катеґорія:Геокоды
Новосибирска агломерация

**Новосибирска агломерация** (даколи звана **Великый Новосибирск**) — найвекша городска агломерация Сибирии з обывательством около 1,9 млн. особ (2012), что чинить понад 2/3 обывательства Новосибирской области и такой 10% обывательства Сибирского федералного округа. 

## Ядро агломерации
Агломерация сформировала ся доокола центра Новосибирской области и Сибирского федералного округа — Новосибирска. Ядро агломерации представляють городы Новосибирск, Бердск, Искитим, Обь, рабоче сѣдлиско Краснообск и технополис — Кольцово.

## Характеристика
По думцѣ авторох *Националного атласа России, т. 3* Новосибирск дотеперь не стиг сформовати розвиту агломерацию. Тото ся дасть видѣти зоз того, же в границях 100-километровой зоны суть лем 3 городы и 9 сѣдлиск городского типа. Зато централный город гипертрофованый, на частку которого (подля авторох) паде 82,5% городского обывательства агломерации. Всѣ городы и сѣдлиска достали свой нынѣшный статус в XX. вѣку. Авторы характеризують рост Новосибирска як феноменалный: подля списованя 1926, он уже обсадив друге (за Омском) мѣсто межи городами Сибирии, а подля списованя 1939, Новосибирск вырос еще в 3,4 разы (Омск — в 1,8) и став ся найвекшым городом цѣлой азиатской части России.

## Перспектива
Едным з вариантох росширѣня агломерации може быти розвой скоростной желѣзницѣ, што бы дала можность приключити ку агломерации такы великы городы як Барнаул, Кемерово, Томск.

## Жерела
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Т. 14, с. 536.

## Референции

Катеґорія:Новосибирск
Новосибирска гидроелектрарня

**Новосибирска гидроелектрарня** — гидроелектрарня в Новосибирску, единока гидроелектрарня на рѣцѣ Обь, мать вызнамну роль в застачаню екологично чистов енергиов промысловых и социалных потреб Новосибирской агломерации. 

## История
Выставбу гидроелектрарнѣ з проектнов капацитов 400 МВт зачали в року 1950. По выставбѣ гидротехничных закладох електрарнѣ и преград настала етапа напущаня горѣшной воды.  
* 25. октобер 1956 — зачали перегачѣня рѣкы.
* 5. новембер 1956 — з великыма тяжкостями закончили: в истории российскых гидроставеб тото было найтяжше перегачѣня и держало 11 дни. 
* 27. май 1957 — напущена горѣшна вода и перва лодь перешла трьохкоморныма плавебныма потопинами, обходячи гидроелектрарню.
* 10. новембер 1957 — зачав пробну роботу первый гидроагрегат под шатром (електрарня еще не мала закрытя).
* В маю 1959 водоем наповнив ся до проектной вышкы и електрарня зачала продуковати на повный выкон. 
* 1. май 1961 — завершена послѣдна ставба — мост над плавебныма потопинами.
* 12. август 1961 — державна комиссия прияла гидроелектрарню до сталой роботы.
 
## Днешность
В сучасности властником електрарнѣ (окрем плавебных потопин) е *[[ПАД]] [[РусГидро]]*. Подля плана модернизации електрарнѣ, котра мать быти завершена в року 2020, роблять вымѣну агрегатох и обладунку, жебы звекшити сполягливость и еффективность продукции електрикы.  В року 2013 капациту довели до 460 МВт. Планована далша модернизация и  вымѣна гидроагрегатох подойме капациту електрарнѣ до 560 МВт. Частка Новосибирской електрарнѣ в обсягу спотребленой  електроенергии в Новосибирской области чинить 17 аж 25%.

## Жерела
* Первая на Оби. 55 лет Новосибирской ГЭС. — Новосибирск: АНО «Масс-Медиа-Центр», 2012. — 200 с.
* Гидроэлектростанции России. — М.: Типография Института Гидропроект, 1998. — 467 с.
* История Ленгидропроекта 1917—2007 гг. — СПб.: Гуманистика, 2007. — 512 с. — .

## Одказы
* Официалный сайт филиалкы ПАД «РусГидро» — Новосибирска гидроелектрарня ''русс.'' Вычитано: 2014-01-06
* Опис Новосибирской гидроелектрарнѣ ''русс.'' Вычитано:2021-08-11
* Новосибирска гидроелектрарня. Фоторепортаж Вадима Махорова. Вычитано 2014-01-06

## Референции

Катеґорія:Економика России
Катеґорія:Новосибирск
Катеґорія:Енергетика
Джеймс Бонд

**Джеймс Бонд** (анґл. James Bond) - є главна фігура книг та філмів Яна Флемінґа. Джеймс Бонд є аґент тайной службы MI6. Акція філму The Living Daylights одбывать ся также в Братиславі.

## Філмы

## Одказы
*Сторінка Яна Флемінґа

Катеґорія:Джеймс Бонд
Катеґорія:Фиктивны особы
Гортен

**Гортен** — город и община в области Вестфолд в Норвегии. До общины Гортен належать сосѣдны локалиты Борре (Borre), Асгардштранд (Åsgårdstrand), Скоппум (Skoppum), Никирке (Nykirke).

## Полога
Гортен лежить на западном березѣ Осло-фйорда, на юг од Осло, на одстояню около 100 км автомобиловов дорогов.

## История
В року 1552 на мѣстѣ города было фармерске газдовство Гортан, од котрого мае назву нынѣшный город. В року 1582 отворила ся компова переправа из Гортена в Мосс, на другый берег Осло-фйорда. Од року 1818–19 в Карлйогансверну (днесь е в межах Гортена) умѣстив ся штаб и база военного флота.
В року 1910 Гортен мав 9823 обывателе и быв главным военным укрѣпленым сѣдлиском кралевского военно-морского флота. В рр. 1940–1945 Гортен быв оккупованый нѣмецкым войском.

## Главны туристичны объекты
* Кралевскый военно-морскый музей, отвореный року 1853 — найстаршый музей подобного рода в свѣтѣ.
* Народный парк Борре, первый народный парк в Норвегии. Ту находить ся найвекше число кральовскых гробох в Шкандинавии.
* Музей фотографии (Preus museum).
* Музей авт (Horten Bilmuseum)

## Фотогалерея

File:Horten Kirke side 20060415.jpg|Костел в Гортену збоку
File:Horten Kirke front 20060415.jpg|Костел, чоло
File:Horten Norway Karljohansvern 06.jpg|Район Карлйогансверн: бывшы касарнѣ флота
File:Royal Navy Museum in Horten Yard of museum.JPG|Кралевскый военно-морскый музей 
File:KNM Utstein Horten Norway.jpg|Субмарина KNM Utstein, днесь в музею 
File:Preus museum.jpg|Музей фотографии (Preus museum)
File:Horten Bilmuseum Entrance 2012 year.JPG|Приватный музей авт (Horten Bilmuseum)
File:MF Bastoe 1 in Horten, Norway 2006.jpg|Траект, перевозячый авта и пассажерох через Осло-фйорд


## Жерела
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

## Референции

Катеґорія:Населены пункты Норвегии
Brexit

**Выступлїня Споєного кралёвства з Европской унії**, скорочено **Brexit** (Брекзіт) — є політічный ціль ґруп конзерватівной опозіції і націоналістів у Брітанії. Року 2016 одбыв ся референдум, де люде проголосовали за одпоїня.

## Референції

Катеґорія:Европска унія
Катеґорія:Выступлїня Споєного кралёвства з Европскей унії
РСФСР

**Російска Совѣтска  Федератівна  Социалистична Републіка (РСФСР)** (*[[Російскый язык|рос]].* Росси́йская Сове́тская Федерати́вная Социалисти́ческая Респу́блика, РСФСР) — совѣтска републіка, выглашена на части территории бывшой Российской империи, една из держав-закладательок СССР, союзна републіка в его составѣ.

## Історія
* 30.12.1922 РСФСР вступила до СССР.
Катеґорія:Союзны републики в составѣ СССР
Катеґорія:Бывшы штаты
Катеґорія:Штаты і теріторії, котры основаны 1922
Катеґорія:Штаты і теріторії, котры заникли 1991
Австралія (контінент)

**Австралія** — контінент з цїлковов розлогов через , што представлює 5 % цілкового поверьху сушы на Землї. На ёго теріторії ся находить 1 штат. Лежыть на южной півкулї. З векшой части є обколесена океанами, на выходї Тихым океаном і на западї Індійскым.

Катеґорія:Контіненты
Катеґорія:Австралия и Океания
Южна півкуля

**Южна півкуля** або **южна гемісфера** є термін означуючій половину Земли, котра ся роспростерать южно од ровника.

Належыть до нёй векша часть Южной Америкы, часть Африкы і цала Австралія.

Друга половина є означована як Северна півкуля.

## Повязаны статї
* Западна півкуля
* Выходна півкуля

* Северна півкуля

Катеґорія:Півкулi Земли
Катеґорія:Ґеоґрафія
Катеґорія:Земля
Катеґорія:Географична терминология
Запята

**Запята** ( **,** ) є знак пунктуації, котрый ся хоснує як оддїлёвач части речіня. У&nbsp;дакотрых країнах ся повжывать ты ж як оддїлёвач десятинных місць.

## Референції

Катеґорія:Пунктуація
Російска Вікіпедія

**Російска Вікіпедія** ()&nbsp;— є російскоязычна часть Вікіпедії, міджінародной інтернетовой енціклопедії з отвореным обсягом, на котрого творбі сполупрацують добровольны редакторы з цілого світа. Цїлый проєкт враховано російской части забеспечує Фонд Вікімедія основана в згодї із законами штату Флоріда (США). Російска верзія є за чіслом статей 7. з 299 екзістуючіх языковых верзій.

Днём    року російскый оддїл Вікіпедії обсягує  . Зарегистрированы  , из них  учинили даяку операцію за послїдны 30 днї. Обще число оправ выносить .

Назва «Російска» означає не приналежність до етносу або держави, а лише язык, якім написаны статті.

## Референції


## Одказы
* Російска Вікіпедія – Головна сторінка

Катеґорія:Языковы верзії Вікіпедії
Евразія

**Евразія** — є своёв розлогов 54 300 000 км² найроссяглїшый (найвекшый) і з веце як 5,5 міліардами жытелїв найлюднатїшый контінент.
Катеґорія:Контіненты
Стратовулкан

**Стратовулкан**, або композитна сопка е така конусовидна гора, котра ся вытворила в процессѣ многых ерупций, розтягнутых в часѣ, путьом накладованя на себе верстей застылой лавы, пирокластичных усадженин, сопечного попеля. 

## Типичны знакы
Геологы роздѣляють вулканы на моногенны (котры взникли од едной ерупции, або даколькых континуалных ерупций не барз ростягнутых в часѣ) и полигенны (котры взникли як резултат вельох ерупций, оддаленых од себе довжыма периодами спокою). Стратовулканы суть полигенной природы.   

Далшый знак стратовулканох, же мають остро спадисту — около 30° — конусовидну форму. Лава мать векшу густоту (в поровнаню з щитовыми вулканами) и застывать на убочах сопкы, зашто ей вышка все наростать.

## Росширѣня
Стратовулканы суть менше росширены як моногенны тросковы конусы, але вецей росширены як щитовы вулканы. Найчастѣйше стратовулканы взникають на океанскых або морскых берегах, де тектоничны плиты морского дна насувають ся под континенталны плиты (субдукция). Характерным е сопечне пасмо Анд, або Японскых островох. Обще мож зазначити, же сопечны пасма идуть по линиях вѣроятных землетрясѣнь, а майже все перед ерупциями, а даколи и по них в одповѣдных районах региструють землетрясѣня.

## Найпознатѣйшы стратовулканы
* Везув (Италия)
* Елбрус (Россия)
* Етна (Италия)
* Килима Нджаро (Танзания)
* Фуджи (Япония)

## Стратовулканы в Подкарпатю
Выгаслыма стратовулканами суть верхы Вигорлат-Гутинского пасма, котре ся тягне од верха Вигорлат (1076 м) в Словакии до хустской Замковой горы в Хустѣ и севлюшской Чорной горы в Виноградовѣ на Украинѣ. Найвысша точка пасма — верх Бужора (1081 м).

Стратовулканы в Подкарпатю суть еще едным потверджѣньом того, же Карпаты были колись морскым берегом.

## Жерела
*  MACDONALD, G.A.; 1972: Volcanoes, Prentice-Hall, Inc., Englewood Cliffs.
* Ottův slovník naučný. Illustrovaná encyklopaedie obecných vědomostí. Díl 23. Vyd. J. Otto. V Praze, 1905. Cc. 684–689.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

## Референции

Катеґорія:Вулканы
Субдукция

**Субдукция** — геологичный процесс, в котром една литосферна плита засувать ся под другу. 

## Характер процесса
Литосфера мать глубку 5–100 км под океанами и 25–200 км и веце под континентами и складать ся з плит, котры можуть ся посувати о центиметры за рок.  Плиты литосферы «плавлють» на густых, але еще незастылых верствах астеносферы. Скорость посуваня плит примѣрно 2–8 цм/рок. В резултатѣ сосѣдны плиты можуть оддаляти ся, або зближовати ся. Найчастѣйше тонша океанска плита засувать ся под товщу континенталну. Деформована тонша плита засувать ся до астеносферы и рециклуе ся. 

## Резултат процесса
На граници субдукованых плит наростать тискнѣня и теплота, громаджѣня материала, котры можуть спричинити пуклины земной коры, землетрясѣня и ерупции вулканох. Зоны найвысшой тектоничной и вулканичной активности проходять по линиях стыка литосферных плит.

Примѣром, подсуваньом океанской плиты Назка под континенталну Южноамерицку плиту взникло и продовжать быти тектонично и вулканично активным пасмо Анд.

## Жерела
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013.

## Референции

Катеґорія:Геологичны процессы
Петро Порошенко

**Петро Олексійович Порошенко** (родив ся 26. септембра 1965. року, Болград, Одеська область) — україньскый штатный и політічный дїятель, подникатель, пятый презідент Україны од 7. юна 2014. року до 19. мая 2019. року. Окрем того быв выбраный народным депутатом Україны розличных выбрань, а втім тыж пособив яко міністер господарского розвою и обходу, а такісто миністром загранича (9. октобра 2009 — 11. марца 2010). Од 2008. по 2013. год Порошенко быв членом Рады Націоналного Банка Україны. .
## Референции

## Одказы
* . Биография (архів) ''русс.''

Катеґорія:Політіци
Катеґорія:Презіденты Украины
Катеґорія:Політічны лідеры
Фйорд

Геологично **фйорд** — довгый узкый, кривулястый и глубокый зарѣз до береговой линиии зоз стромыма берегами або скалами, вытворѣня котрых причинила леднякова ерозия и тектоничны процессы. 

## Взник фйордох
Много фйордох мають на своих берегах Аляска, Британска Колумбия, Чиле, Гренландия, Исландия, Кергелены, Новый Зеланд, Норвегия, Нова Земля, Лабрадор, Нюфаундленд, Шкоция, але и штат Вашингтон.  Норвегия мать берегову линию з довжков около 29000 км зоз 1190 фйордами, авшак тота ся зредукуе до 2500 км, кедь фйорды не зарахуеме. 

Поважуе ся, же фьорды взникли в ледовой добѣ, перед 110 тыс. — 12 тыс. роками, коли климатичныма перемѣнами топили ся леды и пересували ся громадны ледовы поля, або суть розломами земной коры, котры мають тектоничну природу.   

## Интересне о фйордох
Фйорды суть единечныма вытворами природу и популарныма туристичныма объектами. Два норвежскы фйорды, Гайрангер-фйорд и Нерей-фйорд од року 2005 суть включены до Списку свѣтового наслѣдства UNESCO.

### Кораловы гребенѣ
В конци 2000-х были объявлены кораловы гребенѣ вздовж дна норвежскых фйордох. Такы гребенѣ были найдены од сѣвера Норвегии до юга. Поважуе ся, же морскый живот на кораловых гребенях — една з найважнѣйшых причин, про котры норвежска прибережна акватория така прекрасна рыболовна зона. Понеже тото объявлѣня цѣлком нове, еще нее достаточно проштудоване.  На тых гребенях суть тысячѣ форм живота, яко планктон, коралы, морскы анемоны, рыбы, дакотры виды цап и много всякого иншого. Векшинов суть адаптованы до живота под велькым тиском стовпа воды над собов а тыж в повной темнотѣ глубокого моря.

### Шкеры
На дакотрых мѣстах, де фйорды выустюють до моря, прорѣзаны водны каналы суть такы численны и рознородно ориентованы, же фактичнѣ скалистый берег подѣленый на тысячѣ островных блокох,  даколи великых, як гора, даколи просто, як скала, выстырчена з воды, огрожуючи навигацию. Тоты скалы называють ся шкеры. Шкеры ся творять найчастѣйше на выходѣ фйордох в море, и цѣлый морскый берег Норвегии е такым шкеровым архипелагом. В проливах того архипелагу суть навигачны водны линии, котры суть параллелны линии берега, а при том суть хранены од морской непогоды за майже непрерывнов поступностьов шкер и скалистых островох. Такыма храненыма каналами мож перейти цѣлу трасу довжкы 1601 км вздовж берега Норвегии од Ставангера на югу до мыса Нордкапп на сѣверѣ, крайной сѣверной точкы штатных автодорог.

На тихоокеанском березѣ Сѣверной Америкы такый храненый внуторный проход веде од Ванкувера, Вашингтон (штат), США через Британску Колумбию, Канада, до Скейгвей, Аляска. Еще еден шкеровый охраненый проход довжков 800 км тягне ся од пролива Магеллана на сѣвер вздовж западного берега Южной Америкы.

## Жерела
*Фьордъ. //Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907. Т. 36a: Франконская династия - Хаки. - 1902. С. 928.

## Референции



Катеґорія:Земны утворы
Бостонска універзіта

**Бостонска універзіта** (Boston University) - є пріватна америцька універзіта в Бостонї, Массачуссетс.

## Факулты
Універзіта оферує бакаларьску, маґістерьску а докторску науку на 18 факультах.
* College of Fine Arts (CFA)
* College of Arts and Sciences (CAS)
** Graduate School of Arts and Sciences (GRS)
* College of Communication (COM)
* College of Engineering (ENG)
* College of General Studies (CGS)
* College of Health and Rehabilitation Sciences (Sargent College) (SAR)
* School of Education (SED)
* Division of Extended Education
* School of Hospitality Administration (SHA)
* School of Law (LAW)
* School of Management (SMG)
* Metropolitan College (MET)
** Boston University Brussels (BUB)
** Boston University Science and Engineering Program (SEP)
* School of Social Work (SSW)
* School of Theology (STH)
* University Professors Program (UNI) (ukončena roku 2011)
* School of Medicine (MED)
** Division of Graduate Medical Sciences (GMS)
* Goldman School of Dental Medicine (SDM)
* School of Public Health (SPH)

## Абсолвенты
*Мартін Лутер Кінґ
*Джуліан Мур - акторка
*Ґері Лок
*Оскар Аріас

## Одказы
*Сторінка

Катеґорія:Бостонска універзіта
Microsoft Windows

**Microsoft Windows**&nbsp;— операчна сістема од фирмы Microsoft.

## Історія
Перву верзию Microsoft вытворив року 1985.

## Характеристика

## Верзиї

## Жерела и одказы
* Оф. сайт  

## Референції

*
Шкеры

**Шкеры** (тыж зрѣдка **шкер** о окремой скалѣ) – суть скалисты геологичны утворы, повсталы при морскых берегах в областях, до котрых выустюють фйорды. Шкерами тыж называють цѣлу область, заняту такыма утворами, напримѣр, цѣлый морскый берег Норвегии е такым шкеровым архипелагом.

## Взник
Шкеры взникли едночасно з фйордами в конци ледовой добы. Шкеры ся вытворьовали найчастѣйше на выходѣ ледовых плит в море, под максималным тиском насуваючых ся масс леда, а тыж наступнов природнов ерозиов.

## Характеристика шкерох
На шкерах може рости мох и трава, а тыж гнѣздять ся птицѣ.

В проливах межи шкерами навигация часто огрожена подводныма скалами, але суть вызначены безпечны навигачны водны линии, котры мають тоту перевагу, же суть хранены од морской непогоды за майже непрерывнов поступностьов шкер и скалистых островох. 

Широкый пояс шкер, котрый хранить прибережны воды перед морскым прибоем и вѣтрами отвореного моря, служить великов выгодов про навигацию и рыболов, понеже давать можность плавбы и невеликым лодям. В шкерах рыболов доступный и в найстуденѣйшых мѣсяцях рока. Характерным примѣром може быти Норвегия з величезным зимушным рыбным ловом, котрый ся одбывать, главнѣ, вдну шкер. 

## Навигация в шкерах
А Европѣ храненыма каналами в шкерах мож перейти цѣлу трасу довжкы 1601 км вздовж берега Норвегии од Ставангера на югу до мыса Нордкапп на сѣверѣ, крайной сѣверной точкы норвежскых автодорог.

На тихоокеанском березѣ Сѣверной Америкы такый храненый внуторный проход веде од Ванкувера, Вашингтон (штат), США через Британску Колумбию, Канада, до Скейгвей, Аляска. 

Вздовж западного берега Южной Америкы иде еще еден шкеровый охраненый проход довжков 800 км — од пролива Магеллана на сѣвер. 

## Жерела
*Шхеры. //Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907. Т. 40: Шуйское - Электровозбудимость. - 1904. С. 30.

## Референции

Катеґорія:Земны утворы
Тибава

**Ти́бава** — село у Свалявському районі Закарпатськой области.

## Ґеографія

На територі села  протікає ріка Тибава (4 км). Село находит ся на южному – востоці  выд Свалявы. Межує з Стройненськôв, Неліпинськôв, Дусинськôв сільськыми тай Свалявськôв  міськôв  радами. Находит ся за 11 км від районного центру.

## Исторія
Згадка про село є в писемных джерелах 1592 року. У часы антигабсбурзькых пôвстань другої половины XVII століття село было знищеноє; відновленоє в первӯв половині XVIII стороча. Тибава – єдно из майстарых сіл Свалявського района.

Історичноє минулоє села сягать сивої давнины. Із народных переказўв узнаєме, що Тибава – давньоє село, якоє  было ищи до появы Сваляви.  У годы оккупації Тибавы Гортистьсков Мадярщинов містні  жштелі помогали партизанам. На честь погибшых  воинӯв-єдносельчан у Тибаві у  1968 році установленый памятник.

## Вызнамны родаци
* Юрий Венелин (1802–1839), російськый историк и етнограф русинского роду
* Андрій Карабелеш (1906–1964), русинськый поет

Катеґорія:Населены пункты Закарпатской области
Катеґорія:Населены пункты подля алфавиту
Катеґорія:Села Закарпатьской области
Катеґорія:Населены пункты Украины
Росош (Свалявскый район)

**Ро́сош** (мад. Kopár) (чис. Rosoš) (пол. Rososz) (укр. Росош) — село у Мукачовськӯм районови (бывшый Свалявскый район), Закарпатьской области, Украйины.

Катеґорія:Села Закарпатьской области
Драчино

**Драчино́**  — село у Свалявському районі Закарпатськôй области. На потôчку  Полінілі.

Катеґорія:Населены пункты Закарпатской области
Катеґорія:Населены пункты подля алфавиту
Катеґорія:Села Україны
Катеґорія:Населены пункты Украины
Дусино

**Ду́сино** (до 1946 **Зайгов**) (мад. Zajgó) — село у Хустському районови, Закарпатьской области, Украйины.

Катеґорія:Населены пункты Закарпатской области
Катеґорія:Населены пункты подля алфавиту

Катеґорія:Села Закарпатьской области
Катеґорія:Населены пункты Украины
Керецькы

**Керецькы** (, ) — село у Хустському районі Закарпатськой области. Находит ся за 22 км на юго-выход уд Свалявы, из усіх бокӯв убтягнутоє горами. На севері — полонина Стой, на западі — Бужора. Через село протікат ріка Боржава. Село находит ся на межи Хустського та Мукачівського районӯв.

## Референції

Катеґорія:Населены пункты Украины
Катеґорія:Населены пункты Закарпатской области
Катеґорія:Села Закарпатьской области
Катеґорія:Села Україны